《畴昔》
宋代·吕南公

畴昔林野居，布絮不粗完。及为羁旅人，被服乃绮纨。

何以出胜处，为君究其端。篱苏不馥郁，传自故老言。

鲁邦无君子，子贱岂所伦。东方足文史，得饱在长安。

苏秦主父偃，亦各有后叹。况乎今异古，而本无一廛。

自非稍激昂，何以脱饥寒。辞乡挈囊书，岂敢言王官。

苟免沟壑祸，微生已成全。文章盖有力，温燠此其源。

遂离厮养科，首尾只十年。箧衣亦何者，聊足覆衰残。

有破得纫补，有新得缝刓。因嗟为短诗，所以记初难。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。